— Тха керттерча декхарех да, вай мехка хьайбай лазараш ца даржийтар, нагахьа дарже а уж юхатохар. Лазараш даржара бахьанех дукхагIа кхерамегIдолчарех цаI да тIахьожам боацаш хьачукхувла доахан. Цудухьа укх мехка хьайбаш а цунца дувзаденна сурсат а хьачукхахьара балха тIахьожам лоттабу оаха. Цу гIулакха лаьрхIа оаха чIоагIаяь латташ моттигаш я. Белгалдаккха безам бар са, Къилбаседа Кавказа мехкашца баь барт ба тха, дIачу-хьачу кхувла доахан а царца дувзаденна доакъар а, Iаьдала бокъонашка хьажжа, хьалххе вIаши дагадоалаш кхохьаргдолаш. Иштта унахцIенон кхерамзле лораеш, тIахьожам беш да тхо дулх дохкачу моттигашта. Лабораторешка дIачутелача дулха, ханнахьа экспертиза йоаккхарг йолаш хьож. Къаьстта, доаданза даргдоацаш доадаьча доахан, яьккха ма езза экспертиз йоаккхарг йолаш а тIахьожам лоаттабу оаха.